Kuojinis (Zarasų r., Salako sen.)
Kuojinis – ežeras šiaurės rytų Lietuvoje, Zarasų rajone, Salako seniūnijoje, 2 km į pietus nuo Degučių. Įeina į Gražutės regioninį parką. Ilgis iš pietvakarių į šiaurės rytus iki 0,67 km, plotis iki 0,51 km. Altitudė 149,8 m. Krantai aukštoki, apaugę medžiais. Iš rytų prieina Gražutės miškas. Pietinėje ir šiaurvakarinėje pakrantėse plyti pievos. Šiaurės rytuose išteka upelis link Ažukalnio ežero (Šventosios baseinas). Prie Kuojinio įsikūrę Zarkiškių ir Vitkuškių kaimai.